Dacă nu aveți toate documentele necesare, poliția de frontieră va apela la intervenția autorității  tutelaredin Moldova. Autoritatea tutelară va efectua o evaluare pentru a înțelege mai bine situația dumneavoastră și pentru a decide dacă sunteți în siguranță să   rămâneți cu adultul cu care călătoriți și, în general, pentru a se asigura că sunteți în siguranță. Ca parte a evaluării, autoritatea tutelară purta o discuție  cu dumneavoastră, cu adultul cu care călătoriți și, dacă este posibil, cu părinții dumneavoastră (la telefon).
În timpul evaluării efectuate de autoritatea tutelară, în majoritatea cazurilor, vi se va permite să rămâneți cu adultul cu care ați călătorit în zona de frontieră. Această evaluare poate fi rapidă (mai puțin de o oră) sau poate dura câteva ore.
Dacă situația dvs. este mai complicată, este posibil ca evaluarea să dureze câteva zile. Autoritatea tutelară se va asigura că aveți un loc sigur unde să dormiți.
În cazul în care autoritatea tutelară stabilește că puteți rămâne în siguranță cu adultul cu care călătoriți, vă va permite să părăsiți zona de frontieră, împreună cu această persoană.
Deși nu se întâmplă des, , în cazul în care autoritatea tutelară stabilește că nu este sigur să rămâneți cu adultul cu care călătoriți (de exemplu, dacă există suspiciune  că sunteți victima traficului de ființe umane sau că sunteți în pericol iminent de abuz), va întreprinde imediat acțiuni pentru a se asigura că sunteți în siguranță. Un asistent social va identifica o familie de plasament sau un alt regim de îngrijire în care să rămâneți temporar, iar între timp va încerca să contacteze familia dvs. pentru a stabili un regim de îngrijire pe termen mai lung.